Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
1 ก.ย. 2558

เคาะกลยุทธ์ลงทุนบ่าย 
– SET Index พยายามปรับตัวขึ้นแต่ไม่ผ่านระดับ 1,384 จุด ก่อนอ่อนตัวตามตลาดหุ้นต่างประเทศลงมาปิดภาคเช้าที่ระดับ 1,375.98 จุด -6.43 จุด (-0.47%) ด้วยมูลค่าการซื้อขายที่เพิ่มขึ้นมาที่ 19,587.16 ลบ.
– Most Positive Impact: PTT (+0.6 จุด)/ U (+0.59 จุด)/BAY (+0.39 จุด)
– Most Negative Impact: PTTGC (-1.31 จุด)/ GLOW (-1.2 จุด)/ CPALL (-0.71 จุด)
จุดสังเกต: หุ้นในกลุ่มพลังงานและปิโตรเคมีเริ่มเผชิญแรงขายทำกำไรออกมา หลังราคาหุ้นปรับขึ้นอย่างต่อเนื่องในช่วงที่ราคาน้ำมันโลกดีดตัวขึ้นแรง ขณะที่หุ้นใหญ่ในกลุ่มธนาคารเริ่มอ่อนตัวลงมา ทำให้บรรยากาศตลาดช่วงสั้นมีความเสี่ยงปรับฐานเพิ่มขึ้น
 
แนวโน้มตลาดบ่าย  
– “ตลาดมีโอกาสอ่อนตัวลงต่อ หลังรับรู้ปัจจัยบวกระยะสั้นไปแล้ว” ตลาดหุ้นไทยในช่วงบ่ายมีความเสี่ยงอ่อนตัวลงต่อ หลังรับรู้ปัจจัยบวกจากมาตรการกระตุ้นเศรษฐกิจมาพอสมควรแล้ว ประกอบกับราคาน้ำมันโลกที่เริ่มชะลอการปรับขึ้นต่อจากความกังวลเศรษฐกิจจีนหลัง PMI ภาคการผลิตเดือนส.ค.ของจีนร่วงลงแตะระดับต่ำสุดในรอบ 3 ปี ที่ 49.7 กดดันหุ้นในกลุ่มพลังงานและปิโตรเคมี รวมถึงหุ้นใหญ่ที่ช่วยผลักดันตลาดในช่วงที่ผ่านมาเริ่มเผชิญแรงขายทำกำไรออกมา (แนวต้าน: 1,385 และ 1,400 // แนวรับ: 1,365 และ 1,360)
– หุ้นแนะนำ: PTT (ระดับ Valuation ถูก + Sentiment บวกจากการฟื้นตัวของราคาน้ำมัน, เป้าทางกลยุทธ์ 280-283 ตัดขาดทุน 258) CPN (หุ้น Laggard มี Upside สูงเกิน 30%, เป้าทางกลยุทธ์ 47.00 และ 49.00 ตัดขาดทุน 42.50) DTAC (หุ้น Laggard และมี Story ประมูล 4G เป็นตัวหนุน, เป้าทางกลยุทธ์ 70.00-72.00 ตัดขาดทุน 63.50)
– หุ้นเก็งกำไรระยะสั้นภาคบ่าย : AUCT เป้าเทคนิค 11 บาท ตัดขาดทุน 9.25 บาท และ NWR เป้าหมาย 1.76 บาท ตัดขาดทุน 1.63 บาท
 
คำแนะนำ
กลยุทธ์: “ดัชนีมีโอกาสขึ้นต่อตามแรงขับของกลุ่มพลังงาน แต่คาดว่าดัชนีจะยืนระยะเหนือ Expected PER 15 เท่า ที่ 1,389 จุดได้ไม่นาน โดยต้องระวัง Sell on Fact ในกลุ่มค้าปลีก”
 
Trading Idea 
– กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) PTT IRPC IVL
– หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น การลงทุนของรัฐ รับเหมาฯ CK PYLON และการอัดฉีดเงินให้ผู้มีรายได้น้อย AEONTS SAWAD
– หุ้น 2H2015 Earning Growth SAPPE ERW MINT CPN AOT
– Opportunity day : 1 ก.ย. CENTEL SEAFCO JUBILE CNT LOXLEY CPN TVT // 2 ก.ย. SAPPE MEGA UAC PAP PTG SGP TTA
 
ประเด็นจับตา/ติดตาม
– (+) การซื้อขายของนักลงทุนต่างชาติ – ถ้านักลงทุนต่างชาติซื้อสุทธิต่อเนื่องจะเป็นปัจจัยสนับสนุนตลาดหุ้นไทยระยะสั้น